Meghívó

az MMT Agro- és Biometeorológiai Szakosztályának

**2024. április 16-án, kedden, 14:30 órakor** kezdődő

előadóülésére, amelynek témája

**BERÉNYI-DÍJASOK MUNKÁSSÁGÁNAK BEMUTATÁSA**

* **Székhely**

1024. Budapest, Kitaibel Pál utca 1.

* **Postacím**

1525 Budapest,

Pf.: 38.

* **Telefon**

(36) 1-346-4725

* **E-mail**

[titkarsag@mettars.hu](mailto:titkarsag@mettars.hu)

* **Honlap**

[www.mettars.hu](http://www.mettars.hu)

* [**Facebook**](https://www.facebook.com/meteorologiaitarsasag)
* [**Instagram**](https://www.instagram.com/meteo_tarsasag/)
* [**YouTube**](https://www.youtube.com/channel/UCJPmtCxSRGvWsbfbBMy7PvQ/featured)

Az ülés programja:

* **Makra László** (Szegedi Tudományegyetem, Mezőgazdasági Kar): A parlagfű pollen koncentrációjának időbeli és térbeli explicit, adatvezérelt becslése Európára
* **Barcza Zoltán** (Eötvös Loránd Tudományegyetem, Természettudományi Kar): Az ensemble módszer alkalmazása biogeokémiai modellezés kontextusban
* **Kérdések, hozzászólások**



Helyszín:

**HungaroMet Magyar Meteorológiai Szolgáltató Nonprofit Zrt**

földszinti Díszterem (Budapest II., Kitaibel P. u. 1.)

A rendezvényhez **online** formában történő csatlakozás lehetőségéről később küldünk információt.


Minden érdeklődőt szeretettel várunk!

**Varga Zoltán Fülöp Andrea**

elnök titkár

MMT Agro- és Biometeorológiai Szakosztály

A rendezvényen videófelvétel, fényképek készülhetnek, melyeket a Társaság közösségi és nyilvános felületein népszerűsítés, ismeretterjesztés, pályázati beszámoló céljából megoszthatunk.

**ELŐADÁSOK ÖSSZEFOGLALÓI**

**Makra László: A parlagfű pollen koncentrációjának időbeli és térbeli explicit, adatvezérelt becslése Európára**

Az aeroallergén-termelő növényfajoknak a jelenlegi és jövőbeni éghajlatváltozás okozta terjeszkedése komoly humán egészségi problémát jelent Európa-szerte és másutt. Emaitt sürgető igény mutatkozik pontos, időbeli dinamikus térképek elkészítésére kontinentális szinten, különösen az éghajlati bizonytalansággal összefüggésében. A tanulmány célja, hogy helyreállítsa a hiányzó napi parlagfűpollen adatkészleteket, s ezek alapján elkészítsük a parlagfűpollen legrészletesebb, nagy felbontású fenológiai és kvantitatív térképeit Európára. Ennek érdekében két statisztikai eljárást fejlesztettünk ki, a Gauss-módszert (GM) és a mély tanulást (DL) a hiányzó napi parlagfűpollen adatsorok helyreállítására, a növény reprodukciós és növekedési (fenológiai, pollentermelési és fagyhoz kapcsolódó) jellemzői alapján. A DL modell teljesítménye rendre jobb volt a szezonális pollenintegrálok becsléséhez, mint a GM megközelítés eredményei. Ezek az első térképek, melyek magassági korrekció alkalmazásával készültek a hiányzó polleninformációk helyreállítására, továbbá mi állítottuk elő a parlagfűpollen első fenológiai térképeit a nemzetközi szakirodalomban. Létrehoztunk egy weboldalt (http://euragweedpollen.gmf.u-szeged.hu/), amely tartalmazza a vizsgált állomások eredeti, illetve helyreállított napi parlagfűpollen koncentráció adatsorait, lehetővé téve az újonnan mért vagy helyreállított napi adatok folyamatos feltöltését. Ezen térképek előállítása lehetőséget biztosít a pollenhatások nyomon követésére az éghajlati változásokkal összefüggésben, a magas pollenexpozícióval rendelkező földrajzi régiók azonosítására, a jövőben sebezhetővé váló területek körülhatárolására, a térbeli enyhítő intézkedések alkalmazására és a kezelési beavatkozások rangsorolására.

**Barcza Zoltán: Az ensemble módszer alkalmazása biogeokémiai modellezés kontextusban**

Sikeressége miatt az ensemble módszer az operatív időjárás előrejelzés egyik meghatározó eleme. A módszer sokaság alapú modellfuttatásokon alapul, és lehetővé teszi valószínűségi előrejelzések készítését, és a bizonytalanságok számszerűsítését. Kevéssé ismert, hogy a klímakutatás egyéb területein, illetve más tudományterületeken, mint például a folyamat alapú ökológiai modellezés terén is egyre gyakrabban használják a sokaság alapú modellezési technikát. Az előadás keretén belül bemutatom a MACSUR és AgMIP projekteket, amelyek fő célja a különböző mezőgazdasági és biogeokémiai modellező kezdeményezések összefogása. Kitekintésként rámutatok a folyamat alapú modellezés jelenlegi kihívásaira, és a lehetséges megoldásokra, illetve a hazai eredményekről is szó lesz.